Ats Sõnajalg

Ats Sõnajalg (sündinud 16. jaanuaril 1990) on eesti orienteeruja ja kergejõustiklane (jooksja).

Ta lõpetas 2009. aastal Tallinna Reaalkooli.Tallinna Reaalkooli vilistlased

2018. ja 2019. aastal tuli ta Eesti meistriks orienteerumisjooksu sprindis, 2021. aastal orienteerumisjooksu pikal rajal.ERR uudised, 20.08.2018. Eesti sprindimeistrid selgusid maailmameistrivõistluste maastikulEesti Orienteerumisliit. Eesti MV pikk rada, 23.oktoober 2021, tulemused Eesti meistrivõistlustel orienteerumises on ta võitnud veel 2014. aastal pronksi pikal rajal, 2016. aastal hõbeda öisel tavarajal ja pronksi pikal rajal, 2022. aastal pronksi sprindis ja tavarajal, 2023. aastal pronksi pikal rajal, 2024. aastal hõbeda öisel tavarajal ja pronksi sprindis, 2025. aastal pronksi segateatesprindis SK Saue Tammed võistkonnas.Sport24.ee Ats Sõnajala sporditulemused 

2018. aastal osales ta Eesti koondises orienteerumise maailmameistrivõistlustel Riias.ERR uudised, 04.08.2018. MM-i avapäev Eesti orienteerujatele rõõmu ei toonud 2021. aasta orienteerumisjooksu MM-võistlustel Tšehhis, Terezínis sai ta sprindis 35. koha ja segateatesprindis Eesti võistkonnas 11. koha.Sõnajalg sai oma esimeses MM-finaalis 35. koha. ERR sport, 3.7.2021

Eesti meistrivõistlustel kergejõustikus on ta Sparta Spordiklubi meeskonnas võitnud kulla 2017. aastal 4 × 1500 meetri teatejooksus ning 2016., 2017. ja 2019. aastal ekidenis. Kergejõustiku individuaalaladel on ta Eesti meistrivõistlustel võitnud 3000 meetri takistusjooksus 2017., 2019. ja 2021. aastal hõbeda ning 2016., 2020., 2023. ja 2024. aastal pronksi. 5000 meetri jooksus võitis ta 2016. aastal pronksi. 2021. aastal tuli ta Eesti meistriks 4 km krossijooksus.

Ta oli Guinnessi rekordina kinnitatud 2018 suvel kultuuriprogrammi "Eesti Vabariik 100" raames korraldatud 100 x 10 km teatejooksu võistkonna liige.Guinness World Records. Fastest relay 100 x 10 kilometresRekord on ametlik! EV100 Guinnessi rekordi jooksu tulemus sai ametliku kinnituse. Delfi Sport, 21.01.2019

Viited

Välislingid
European Athletics. Ats Sõnajala isiklikud rekordid

Kategooria:Eesti orienteerujad
Kategooria:Eesti jooksjad
Kategooria:Tallinna Reaalkooli vilistlased
Kategooria:Sündinud 1990